<classify> SERIKALI inatarajia kukamilisha kanzi data ya asasi zote za kiraia nchini ifikapo Desemba, mwaka huu.Hayo yalilelezwa na Mkurugenzi wa Uratibu wa Sekta, Ofisi ya Rais Tamisemi, Dk Andrew Komba alipowasilisha mada Kujenga Ushirikiano baina ya asasi za Kiraia na Serikali, kwenye wiki ya Azaki.Amesema hatua hiyo itasaidia kuweka mpango wa ufuatiliaji na tathimini ya asasi za kiraia kuwe na uwazi katika shughuli zinazofanywa na asasi hizo.Alisema changamoto iliyopo sasa ni baadhi ya asasi za kiraia kutokuwa na uwazi hususani katika masuala ya fedha wanazopata na matumizi yao.Baadhi ya asasi za kiraia zikiambiwa leteni shughuli mlizofanya, unapata taarifa hiyo, lakini ukitaka kuingia kwenye mgogoro waambie leteni taarifa za fedha, alisema.Alihimiza asasi za kiraia kuhakikisha zinatekeleza majukumu yao kwa kufuata misingi ya sera na vipaumbele vya serikali huku akisisitiza kuwa asasi zisizo na usajili wa kitaifa kutakiwa kwenda kwenye meneo ambayo hayajafikiwa na huduma za asasi hizo.Awali, katika swali lake, Said Gwaja kutoka taasisi ya Pakacha, alisema pamoja na serikali kuzitaka asasi za kiraia kushirikiana na serikali za mitaa, lakini kumekuwa na ugumu wa watendaji wa serikali kutoa ushirikiano huo.Asasi yetu imejikita kufuatilia utekelezaji wa miradi ya maji katika Wilaya ya Ubungo, lakini watendaji wa serikali hawako tayari kutoa taarifa ya miradi wanayotekeleza, alisema.Mkurugenzi wa Wajibu Institute for Public Accountability, Ludovic Utouh alisema makosa yaliyofanywa na asasi za kiraia kipindi kilichopita ndiyo chanzo cha kuwekewa utaratibu wa kudhibitiwa.Alisisitiza kuwa zina wajibu wa kutekeleza sheria hiyo hata kama ni mbaya. Udhaifu wetu wa nyuma umeifanya serikali kuunda vyombo vingi vya kudhibiti asasi za kiraia, ila wakati umefika wa kuwa na chombo huru, alisema.  <topic>: KITAIFA 